Malema: ‘Wittes moet by EFF aansluit’Malema spreek inwoners toe. Foto: @mashiyanef/Twitter Malema spreek inwoners toe. Foto: @mashiyanef/Twitter “Wit mense moet deel word van die stryd vir grond. Slegs twee persent van wittes besit grond. As hulle grond soek moet hulle by die EFF aansluit.” Malema sê die EFF is nie ŉ anti-blanke party nie maar die voorhoede vir die werkersklas. “Dit sluit die wit werkers in.” Malema het intussen ook die inwoners gesê hulle is te blameer vir die gebrek aan die basiese dienste in die area. “Die paaie is soos wat dit is aangesien julle te blameer is. Julle stem vir dieselfde mense.” Malema het honderde inwoners toegespeek wat byeengekom het vir die bekendstelling van die party se verkiesingsvragmotor. Die vragmotor sal gebruik word in die EFF se verkiesingsveldtog. Hy het aan inwoners gesê die mag is in hulle hande om verandering te weeg te bring en hulle lewens te verbeter. Daar is glo geen water, elektrisiteit, toilette of ordentlike paaie in die area nie. Malema sê die feit dat die regering nie geld het nie moet nie as ŉ verskoning vir die gebrek aan dienslewering gebruik word nie. Hy het ŉ beroep op inwoners gedoen om hulle stem te verander en vir ŉ party te stem wat dienste sal lewer. “Die rede hoekom julle hier is, is omdat julle vir dieselfde mense stem.” Malema het inwoners toegespreek as deel van sy veldtog voor die algemene verkiesing op 7 Mei.